Συντεταγμένες: 39°01′41″N 22°23′55″E﻿ / ﻿39.02806°N 22.39861°E﻿ / 39.02806; 22.39861

Το Ηρώο, το μνημείο που ανεγέρθη στον Παλαμά για να τιμήσει τους αγωνιστές της επανάστασηςΟ **Παλαμάς** είναι ορεινός οικισμός της Στερεάς Ελλάδας στην Περιφερειακή Ενότητα Φθιώτιδας.

Γεωγραφικά στοιχεία
-------------------

Ο Παλαμάς βρίσκεται στα βόρεια του πρώην νομού, στις βόρειες πλαγιές του όρους Όθρυς σε υψόμετρο 686 μέτρα και απέχει 26 χλμ. βόρεια της πρωτεύουσας του νομού, της Λαμίας. Ο Παλαμάς, μαζί με τον γειτονικό Νέο Παλαμά αποτελούν την τοπική κοινότητα Παλαμά που υπάγεται διοικητικά στην δημοτική ενότητα Δομοκού του διευρυμένου Δήμο Δομοκού και σύμφωνα με την απογραφή 2011 ως κοινότητα έχει πληθυσμό 303 κατοίκους ενώ ως οικισμός 114. Αναφέρεται επίσημα, μετά την απελευθέρωση, το 1883 στο ΦΕΚ 126Α - 02/04/1883 να ορίζεται έδρα της ομώνυμης νεοϊδρυθείασς κοινότητας.

Ιστορικά στοιχεία
-----------------

Αναφέρεται στην «πρόθεση» με τους Δωρητές της Ιεράς Μονής της Ρεντίνας, με τους οικισμούς Αβαρνίτζα, Δραμάλα και Λευθεροχώρι άλλοτε ως *Παλαμάς* και άλλες φορές ως *«μικρός Παλαμάς»* σε αντιδιαστολή με τον Παλαμά Καρδίτσας. Ο Παλαμάς χτίστηκε σίγουρα πριν το 1640. Εκεί πραγματοποιήθηκε στις 7 Μαρτίου 1878, η μεγάλη σύναξη των επαναστατών-πολεμιστών στο χώρο της εκκλησίας του Αγίου Αθανασίου. Ύψωσαν την ελληνική σημαία και ορκίστηκαν με το σύνθημα: *«Ελευθερία ή θάνατος»*, κηρύσσοντας την τελευταία επανάσταση εναντίον των Τούρκων, εκλέγοντας *«Προσωρινή Διοίκηση της επαρχίας Δομοκού»*. Η Πολιτεία για να τιμήσει ως εκπλήρωση εθνικού χρέους τους αγωνιστές, προέβη στην ανέγερση αντάξιου προς την ηρωική πράξη, μνημείου στον ιστορικό αυτό χώρο όπου κάθε χρόνο την πρώτη Κυριακή του Μαρτίου γιορτάζεται με κάθε επισημότητα η εθνική επέτειος της επανάστασης του 1878.

Προσωπικότητες
--------------

* Αθανάσιος Ξαρχάς (1931), δικηγόρος, Βουλευτής της Ν.Δ. από το 1981 ως το 1993 και υπουργός Εμπορίου κατά την περίοδο 1990-1991.

Παραπομπές
----------

1. ↑  *Εγκυκλοπαίδεια Νέα Δομή*. Αθήνα: Τεγόπουλος - Μανιατέας. 1996. σελ. 274, τομ. 26.
2. ↑  «PALAMAS (Village) DOMOKOS - GTP». *www.gtp.gr* (στα Αγγλικά). Ανακτήθηκε στις 5 Φεβρουαρίου 2021.
3. ↑  «ΦΕΚ αποτελεσμάτων ΜΟΝΙΜΟΥ πληθυσμού», σελ. 10633 (σελ. 159 του pdf)
4. ↑  «Διοικητικές Μεταβολές Οικισμών». *ΕΕΤΑΑ*. Ανακτήθηκε στις 5 Φεβρουαρίου 2021.
5. ↑  «Σύντομο Ιστορικό Παλαμά | Δήμος Δομοκού». *www.domokos.gr*. Ανακτήθηκε στις 5 Φεβρουαρίου 2021.
6. ↑  «Άγιος Αθανάσιος Παλαμά Δομοκού: Η «Αγία Λαύρα» της κεντρικής Ελλάδας!». Ανακτήθηκε στις 5 Φεβρουαρίου 2021.

  


|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Δομοκού |
| --- |
|  |
| Δημοτική Ενότητα Δομοκού | 
* Αχλαδιά
* Βούζι
* Γερακλί
* Δομοκός
* Καρυές
* Λεύκα
* Μακρολίβαδο
* Μαντασιά
* Μελιταία
* Νέα Μάκριση
* Νέος Παλαμάς
* Νεοχώρι
* Παλαμάς
* Πετρωτό
* Πολυδένδρι
* Πουρνάρι
* Σταθμός Δομοκού\*
* Φυλιαδώνα
 |
|  |
| Δημοτική Ενότητα Θεσσαλιώτιδας | 
* Αγραπιδιά
* Άνω Αγόριανη
* Βαρδαλή
* Βελεσιώτες
* Γαβράκια
* Εκκάρα
* Θαυμακό
* Νέο Μοναστήρι
* Πετρίλια
* Σοφιάδα
 |
|  |
| Δημοτική Ενότητα Ξυνιάδος | 
* Άγιος Γεώργιος
* Άγιος Στέφανος
* Κορομηλιά
* Λουτρά Καΐτσης\*
* Μακρυρράχη
* Μεταλλείο
* Ξυνιάδα
* Ομβριακή
* Παναγία
* Περιβόλι
 |
|  |
| 
* Έδρα: Δομοκός
* \* (Οικισμοί με μη μόνιμο πληθυσμό)
 |

 |